Вуліца Марыненкі (Полацк)

Вуліца Марыненкі (, ) — вуліца ў Полацку.

 Агульная характарыстыка 
Вуліца размешчана ў паўднёвай частцы горада на левым беразе Дзвіны ў мясцовасці Марыненка — менавіта гэта вуліца і дала назву ўсёй мясцовасці. 

Пралягае ад вуліцы Петруся Броўкі да Мінскай шашы — аўтадарогі Р-46 Лепель — Полацк — Юхавічы (мяжа Расіі), таксама мае адгалінаванне ў бок чыгункі Полацк — Маладзечна і аднайменнага прыпыначнага пункта. 

Названа ў гонар партызанкі часоў Другой сусветнай вайны Таццяны Марыненкі. Сфармавалася вуліца ў 1960-1980-я гады ў перыяд актыўнай забудовы раёна тыпавымі цаглянымі і панэльнымі шматкватэрнымі дамамі ў 5-9 паверхаў. Грамадскі транспарт на вуліцы прадстаўлены аўтобусамі і маршрутнымі таксі.

 Сацыяльныя аб'екты 
 Бібліятэка імя Янкі Купалы
 Школы № 6 і 8
 Дзіцячыя сады № 1, 3, 25 і 26

 Гл. таксама 
 Спіс вуліц Полацка

Катэгорыя:Вуліцы Полацка